Folketing
2014-01-22

Først må jeg igen henholde mig til, at jeg jo vanskeligt kan sige noget om, hvilke behov der bliver, før jeg har den viden. Derfor kan jeg også vanskeligt svare på, om der er behov for flere penge. Det er ikke mit indtryk. Mit indtryk er, at regeringen allerede har sat rigtig mange penge af. 460 mio. kr. brugte vi sidste år. Men må jeg ikke som en generel kommentar sige – for vi tre kommer sikkert til at stå her meget, tror jeg, og det glæder jeg mig til: Hvilken forhandling, der foregår internt i en regering mellem ministre, og hvad jeg kommer til finansministeren med osv., skal man nok ikke regne med at blive indviet i ret meget tidligere, end jeg selv indvier finansministeren i det. Det er bare lige for en god ordens skyld. Det er jeg sikker på at hr. Erling Bonnesen har fuld forståelse for.